Klimata un enerģētikas ministrijas

Latvijas Elektroenerģētiķu un Energobūvnieku asociācijas

A black and white background with a black circle

Description automatically generated**Sadarbības memorands**

**par enerģētikas nozares profesionālās kvalifikācijas standartizēšanu un nozares darba tirgus stiprināšanu**

Rīga | 2025.



**Sadarbības memorands noslēgts Rīgā, 2025. gada 23. maijā starp:**

1. **Klimata un enerģētikas ministriju**, pārstāvēta klimata un enerģētikas ministra Kaspara Meļņa personā (turpmāk –KEM).
2. **Latvijas Elektroenerģētiķu un Energobūvnieku asociācija**, pārstāvēta tās valdes priekšsēdētāja **Artūra Šimina** personā, (turpmāk – LEEA).
3. **Konteksts un mērķis:**

Ievērojot enerģētikas nozares straujo izaugsmi un nozares darbspēka vecuma struktūru sagaidāms, ka kvalificēta darbspēka iztrūkums ir viens no būtiskiem riskiem energoapgādes drošumā un enerģētikas nozares tālākā attīstībā. Speciālistu trūkums enerģētikas nozarē konstatējums teju visos nozares sektoros gan Latvijā, gan pasaulē. Lai kopīgi veidotu sistemātisku nozares darba tirgus stiprināšanu nepieciešams veikt nozares profesionālā standarta atjaunošanu saskaņā ar aktuālo situāciju un veidot ciešāku sadarbību starp nozares uzņēmumiem, organizācijām, kas nodrošina profesionālās kvalifikācijas celšanas iespējas un enerģētikas nozares politikas veidotāju. Memorands atspoguļo pušu vēlmi sadarboties kopēja mērķa labā. Memoranda ietvaros tiek izveidota kopīga Vadības grupa, lai uzraudzītu memoranda izpildi, identificētu izaicinājumus nozarē un uzraudzītu memorandā iesaistīto pušu apņemšanos.

**2. Iesaistīto pušu saistības**

**2.1. KEM apņemas:**

* Izveidot un vadīt Vadības grupu enerģētikas nozares profesionālās kvalifikācijas standartizēšanai un nozares darba tirgus stiprināšanai
* Sekmēt normatīvā regulējuma pilnveidi, kur tas nepieciešams memoranda mērķu sasniegšanai un sekmēt dažādu interešu grupu/sadarbības partneru iesaisti viedokļu un priekšlikumu sniegšanā normatīva regulējuma izstrādes procesā.
* Iespēju robežās sniegt atbalstu pasākumu īstenošanā, lai veicinātu memoranda mērķu sasniegšanu.
* Veicināt jauniešu interesi un sabiedrību kopumā par darba iespējām enerģētikas nozarē.

**2.2. LEEA apņemas:**

* Nodrošināt Vadības grupas sekretariāta funkciju un sasaukt Vadības grupas sēdes ne retāk kā reizi pusgadā.
* Izstrādāt priekšlikumu vienotam nozares profesionālās kvalifikācijas standartam.
* Izstrādāt priekšlikumu apmācību programmām, kuras īstenojamas arī ārpus formālās izglītības ar ciešu sasaisti ar industrijas standartiem.
* Izstrādāt priekšlikumus profesionālās izglītības satura kvalitātes uzraudzībai.
* Izstrādāt priekšlikumus enerģētikas jomā strādājošo pedagogu profesionālās pilnveides programmām ciešā sasaistē ar nozares novitātēm
* Veicināt jauniešus un sabiedrību kopumā par darba iespējām enerģētikas nozarē.

**A black and white background with green lines

Description automatically generated**Sadarbība balstās uz savstarpēju uzticību, caurredzamību un kopēju mērķu sasniegšanu. Parakstot šo sadarbības memorandu, puses apņemas realizēt tajā iekļautās saistības savstarpējas koleģialitātes gaisotnē, respektējot viedokļu un interešu dažādību, gādājot par Latvijas enerģētiskās drošības un neatkarības mērķu īstenošanu.

Sadarbības memorands ir spēkā no parakstīšanas brīža ar iespēju to papildināt, pamatojoties uz visu pušu vienošanos. Sadarbības memoranda darbību pārtrauc, ja visi sadarbības memoranda dalībnieki par to rakstiski vienojas vai visas pušu saistības ir īstenotas.

Sadarbības memorandam var pievienoties ikviena valsts pārvaldes iestāde, nevalstiskā organizācija un valsts kapitālsabiedrība, kas atbalsta tā mērķus un pauž gatavību iesaistīties to sasniegšanā, iesniedzot KEM pievienošanās vēstuli.

|  |  |
| --- | --- |
| **Klimata un enerģētikas ministrija:**  ***Kaspars Melnis***  Klimata un enerģētikas ministrs | **Latvijas Elektroenerģētiķu un Energobūvnieku asociācija:**  ***Artūrs Šimins***  Valdes priekšsēdētājs |